**4-чу классехь нохчийн меттан урокийн рог1алла. К1иранчохь-2 сахьт, шарахь-68 сахьт** .

|  |  |  |  |  |  |
| --- | --- | --- | --- | --- | --- |
| **№ урока** | **Урокан ц1е** | **сахьтш** | **Беттан де** | | |
| **План** | **Факт** | |
| **I– ч1ийрик (17 сахьт.)** | | | | |
|  | Дош.Предложени.Текст. Айдаран, дийцаран, хаттаранпредложенеш | 1 |  |  | |
|  | Предложенин коьрта меженаш. Дешнийн цхьанакхетар. | 1 |  |  | |
|  | Текст. Х1ун тайпана хуьлу тексташ? | 1 |  |  | |
|  | Талламан болх. | 1 |  |  | |
|  | Г1алаташ т1ехь болх. Аьзнаш а, элпаш а.Дешдакъа. | 1 |  |  | |
|  | Мукъа а, мукъаза а аьзнаш.Деха а доца а мукъааьзнаш. Нохчийн алфавитера шалха элпаш | 1 |  |  | |
|  | Дешан х1оттам. Орам. Суффикс. Дешхьалхе.Чаккхе | 1 |  |  | |
|  | Чолхе дешнаш | 1 |  |  | |
|  | Дешхьалхений нийсаязъяр. | 1 |  |  | |
|  | Дешхьалхе а, дешт1аьхье а вовше муха къасталур ю? | 1 |  |  | |
|  | Къасторан хьаьркаш. | 1 |  |  | |
|  | Ц1ердош. Ц1ердешнийн терахьаш а, классаш а, дожарш а. | 1 |  |  | |
|  | Билгалдош | 1 |  |  | |
|  | Хандош. | 1 |  |  | |
|  | Сочинени «Гуьйре» | 1 |  |  | |
|  | Г1алаташ т1ехь болх. Предложенин цхьанатайпанара меженаш. | 1 |  |  | |
|  | Предложенин цхьанатайпанарчу меженашкахь х1уттургаш. | 1 |  |  | |
| **II– ч1ийрик (15 сахьт)** | | | | | |
|  | Текст. Тестан тема а. Текстан коьрта ойла. | 1 |  |  | |
|  | Текстан ц1е тиллар. Текстан план х1оттор. | 1 |  |  | |
|  | Изложени «Шеран заманаш» ( уч. аг1о 43) | 1 |  |  | |
|  | Г1алаташ т1ехь болх бар. Ц1ердош.Ц1ердешнийн легарш. Цхьалин терахь. | 1 |  |  | |
|  | Ц1ерниг а, Доланиг а дожарш. | 1 |  |  | |
|  | Лург дожар. | 1 |  |  | |
|  | Дийриг дожар. | 1 |  |  | |
|  | Коьчалниг дожар. | 1 |  |  | |
|  | Хотталург а, меттигниг а дожарш. | 1 |  |  | |
|  | Дустург а дожар. | 1 |  |  | |
|  | Ц1ердешнийн дожарш. Ц1ердешнийн легарш. | 1 |  |  | |
|  | Ц1ердешнийн дукхаллин терахь. | 1 |  |  | |
| 13. | Талламан болх. | 1 |  |  | |
| 14. | Галаташ т1ехь болх бар.Дукхаллин терахьера ц1ердешнийн чаккхенаш. | 1 |  |  | |
| 15. | Ц1ердешан классаш. | 1 |  |  | |
| **Illч1ийрик ( 20сахьт)** | | | |
|  | Билгалдош. Юкъара кхетам. | 1 |  |  | | |
|  | Лааме а, лаамаза а билгалдешнаш. | 1 |  |  | | |
|  | Билгалдешнийн дожаршца хийцадалар. | 1 |  |  | | |
|  | Билгалдешнийн хьалхара легар. | 1 |  |  | | |
|  | Билгалдешнийн шолг1а легар. | 1 |  |  | | |
|  | Карладаккхар.Ц1ердош а, билгалдош а. | 1 |  |  | | |
|  | Терахьдош. Юкъара кхетам. | 1 |  |  | | |
|  | Масаллин а, рог1аллин а терахьдешнаш. | 1 |  |  | | |
|  | Ц1ерметдош. Юкъаракхетам | 1 |  |  | | |
|  | Яххьийн ц1ерметдешнаш | 1 |  |  | | |
|  | Изложени «Ши накъост» (Уч. аг1о 107) | 1 |  |  | | |
|  | Г1алаташ т1ехь болх бар. Хандош. Юкъаракхетам. | 1 |  |  | | |
|  | Хандешнийн хенашца хийцадалар. | 1 |  |  | | |
|  | Хандешан билгалза кеп. | 1 |  |  | | |
|  | Хандешан чаккхенга **Н** яздар. | 1 |  |  | | |
|  | Хандешан яхана хан. | 1 |  |  | | |
|  | Талламан болх | 1 |  |  | | |
|  | Г1алаташ т1ехь болх бар.Хандешан карара хан. | 1 |  |  | | |
|  | Хандешан карара хан. | 1 |  |  | | |
|  | Хандешан йог1у хан. | 1 |  |  | | |
| **IV ч1ийрик (16 сахьт)** | | | | | | |
|  | Хандешнех болу кхетам карлабаккхар. | 1 |  |  | | |
|  | Хандешнашца ца, мА нийсаяздар. | 1 |  |  | | |
|  | Чолхе предложени. | 1 |  |  | | |
|  | Т1едерзар | 1 |  |  | | |
|  | Сочинени. | 1 |  |  | | |
|  | Г1алаташ т1ехь болх бар. (Шарахь 1амийнарг карладаккхар.)  Дешан х1оттам. | 1 |  |  | | |
|  | Дешан х1оттам. | 1 |  |  | | |
|  | Къамелан дакъош. Ц1ердош. | 1 |  |  | | |
|  | Билгалдош. | 1 |  |  | | |
|  | Терахьдош. | 1 |  |  | | |
|  | Ц1ерметдош. | 1 |  |  | | |
|  | Хандош. | 1 |  |  | | |
|  | Хандешан карарчу хенан чаккхенаш. | 1 |  |  | | |
|  | Шеран талламан болх. | 1 |  |  | | |
|  | Г1алаташ т1ехь болх бар.Т1еч1агдар. | 1 |  |  | | |
|  | «Суна девза нохчийн метан къамелан дакъош». Дерзоран урок. | 1 |  |  | | |

Нохчийн мотт

ДОВЗИЙТАРАН КЕХАТ

Программа х1оттийна юьхьанцара юкъарадешаран федеральни пачхьалкхан дешаран стандартан буха т1ехь, нохчийн мотт хьехаран башхалла билгалъяьккхина тематически планаш т1ехь Солтаханов Э. язйинчу 4 классан «Нохчийн мотт» учебникаца нисъеш.

Юьхьанцара юкъарадешаран школа - мехала, керла, жоьпаллин мур бу беран дахарехь: х1окху школехь д1адолало диллина долу дешар, кхузахь шорло цуьнан гонахарчу дахарца йолу юкъаметтигаш, хийцало юкъараллин дарж а, ша -шен вовзийта оьшуш хилар а совдолу. Т1аьхьа хиндолчу дерриге а дешаран бух кхуллу юьхьанцарчу школашкахь. Юьхьанцарчу школехь нохчийн матто, кхечу предметаша санна, меттан 1илманан декъехь шен маь1ница а йоккха меттиг д1алоцу. Цуьнан дешарца а, кхетамца кхиорехь а доккха маь1на ду.

Маттах лаьцна хаарш, барта а, йозанан а къамелан хаамаш караберзорца дешархойн таро хуьлу кхийолу дешаран предметаш а кхиамца 1амо, цуьнца цхьаьна гонахарчу дахарх дозуш долу шайн хаарш шордан.

«Школана хьалха лаьтта декхарш кхочушдарехь 1аламат доккха маь1на ду ненан меттан, х1унда аьлча школо болх оцу маттахь д1аболорца караерзайо беро дахарехь гулйина а ненан маттахь билгалйолуш йолу а хьекъалан хазна. Оцу кийчачу буха т1ехь школо д1ах1оттабо ша кхид1а а бен болу болх, аьлча а дуьненах лаьцна болу берийн кхетам алсам а боккху, уьш г1иллакх-оьздангалла йолуш кхиорехь а царна дешар 1аморехь а дерриге а декхарш кхочуш а до.

Вайн школашкара дешархой юкъараллин пайдечу къинхьегамна а, нохчийн къоман беркате т1аьхье хинйолчу кепара а кечбаран декхарца цхьаьна царна нохчийн меттан хаамаш балар доккха маь1на долуш ду.

Юьхьанцарчу муьрехь ненан мотт хьехаран коьрта декхар ду къамелан г1уллакхан цхьадолу тайпанаш 1амор (кьамелеладог1аррий, цунах кхетаррий; вистхила 1аморрий; дешаррий, йозий). Цул сов, оцу муьрехь ондда бух кхолла беза ненан маттахь вовшашца т1екаре хила хаарна, иза берашна хьехаран а, кхетош-кхиоран а коьрта г1ирс хилар хаийтарна.

Цуьнца цхьаьна кхийолчу дешаран предметийн санна, не­нан матто юьхьанцарчу муьрехь кхочушдан деза цхьадолу мехала юкъара г1уллакхаш а:

- дешархойн 1аламах а, юкъараллих а долу хааршший, 1илманан юьхьанцара кхетаммий кхиор;

* логически а, васт х1отторан а ойла кхиор;
* къинхьегаме а, цуьнца цхьаьна дешаре а болу лаам кхиор;
* лакхарчу классашкахь кхиамца деша бераш кечдар;
* гонахарчу дахарца йолу юкъаметтиг а, нахе йолу нийса дог-ойла а кхетош-кхиор[[1]](#footnote-1).

Х1ора урокехь берийн дистхилар алссам хила деза: хаттарш деш, царна жоьпаш луш, шайх лаьцна дуьйцуш, вовшашца къамел деш, хьехархочуьнца юкъаметтиг лелош, ешначун чулацам юхасхьабуьйцуш.

Дешан маь1ни т1ехь а, аларна, нийсаяздарна а т1ехь бен болх биллина беш хилар мехала ду. Билгалйинчу темина, суьртах, бинчу тидамех, кинох лаьцна шайна еллачу кепаца а, шаьш а дийцаран, хаттаран, айдаран, т1едожоран предложенеш, тексташ, диалогаш х1итто 1амо деза бераш.

Юьхьанцарчу школехь нохчийн мотт 1аморан 1алашонаш:

* т1екаре хила дезаран, йоза-дешар кхид1а а 1амо дезаран 1алашонца нохчийн мотт караберзор;
* къамелдаран хьуьнарш кхиор, нохчийн маттахь вовшашца т1екаре лело хаар;
* нохчийн меттан лексикех, фонетикех, грамматикех болу т1еххулара хаамаш караберзор;

- ладог1а, вистхила, шен маттахь еша, яздан хаар карадерзор;

- Нохчийн Республикин пачхьалкхан нохчийн матте шовкъ кхоллар, шен къоман культурин дакъа иза хиларе терра.

Дешаран планехь нохчийн матто д1алоцу меттиг

4-чу классехь 68 сахьт. К1ирнах -2 сахьт.

Ала деза, х1ара программа герггарчу хьесапехь ю. Герггарчу юьхьанцарчу юкъарадешаран программин буха т1ехь х1отто езаш ю пачхьалкхан аккредитаци йолчу дешаран учрежденин дешаран г1уллакхан декъашхойн хьашташка а, оцу дешаран учрежденин башхалле а хьаьжжина йолу юьхьанцарчу дешаран юкъарадешаран программа.

Дешаран предмет 1аморан жам1аш

Юьхьанцара школа чекхъяьккхинчу дешархочуьнгахь нохчийн меттан программа караерзоран декъехь хила деза хаарш:

-нохчийн мотт пачхьалкхан мотт а, иза уьйран а, гонахара дахар довзаран а г1ирс хиларх кхеташ хилар;

-школан а, юкъараллин а дахарехь нохчийн меттан хаарех пайда эца хьуьнар хилар;

- нохчийн мотт къоман культурин а, синъоьздангаллин а мехаллийн цхьа т1ег1а лара дезарх кхеташ хилар;

-тайп-тайпанчу хьелашкахь шен нийсархошца а, баккхийчаьрца а юкъаметтигаш лело хаар карадерзор, мехалчу х1умнашка а, синъоьздангаллин мехаллашка а экаме хила везарх кхеташ хилар.

Юьхьанцарчу школехь нохчийн мотт 1аморан метапредметни жам1аш:

-хезаш долу къамел цхьатера т1елацар ( баккхийчара а, шен нийсархоша а олург, берийн радиопередачашкахь, аудиозаписашкахь, кхечу хаамийн технологийн кепашкахь хезарг);

-дешнаш, дешдакъош, аьзнаш, аьзнийн цхьаьнакхетарш, предложенеш ала а, х1итто а карадирзина хилар;

-билгалйинчу темина диалог х1отто, даьржина а, доцца хаттаршна жоьпаш дала а, диалог д1айоло а, чекхъяккха дог дар карадирзина хилар;

- кечам бина а, боцуш а, кхеташ, сиха къастош ешар, текст йоцца а, хоржуш а юха схьайийцар карадирзина хилар;

-хьехархочун г1оьнца а, ша а, орфографически а, пунктуационни а бакъонаш ларъеш талламан а, 1аморан а кепара белхаш кхочушбан хаар карадирзина хилар;

-ша язбина белхаш талла а, нохчийн маттах шен долчу хааршна вукху предметашца дустарца анализ ян а хаар карадирзина хилар;

- нохчийн меттан чулацаме хьаьжжина юьхьанцарчу дешаран материальни а, хаамийн а гонахехь болх бан хаар карадирзина хилар;

-школехь а, школал арахьа а нийсархошка а, баккхийчаьрга а вистхила хаар карадирзина хилар.

Юьхьанцарчу школехь нохчийн мотт 1аморан предметни жам1аш:

-ладог1а хууш хилар: дуьйцучун чулацамах а кхеташ, къамел хазаран хьесапехь т1елацар;

- нохчийн меттан фонетически система евзаш хила езар: мукъа а, мукъаза а элпаш а, аьзнаш а къасто, дешнаш дакъошка декъа а, аьзнаш ала а хууш хилар;

-шен меттан доцу (т1еэцначу дешнашкахь бен ца лела) аьзнаш а, аьзнийн цхьаьнакхетарш а довза а, нийса схьаала а хууш хилар;

- дешнаш, церан грамматически форманаш а евзаш, уьш муха кхоллаелла а, царах предложенеш вовшахтаса а, къамелехь пайда эца а хууш хилар;

-нийсаяздаран бакъонаш евзаш хилар: доккха элп, дешдакъошца дош сехьадаккхар, сацаран хьаьркаш;

-карадирзинчу хаарех дешаран а, вовшашца йолчу юкъаметтигашкахь а пайда эца хууш хила везар: диалог д1аяхьа, хаттаршна жоьпаш дала, евзаш йолчу лексикин бараме хьаьжжина, шегара хаттарш х1итто, текст юхасхьайийца, суьрташка хьовсуш предложенеш, тайп-тайпанчу теманашна билгалйинчу тематически кепашца йоцца монологически тексташ х1итто хууш хилар (чолхе доцу суртх1оттор, дийцар, ойлаяр);

-хезаш а, шен дагахь а, къастош а еша къаьстина предложенеш а, тексташ а цхьаьна, хууш хилар;

-текст дакъошка екъа а, царна ц1ерш тахка а, план х1отто а, т1едахкарш т1едуза а, т1еяздан а, х1уманийн, суьртан куц-кеп довзийта а хууш хилар;

-мотт къоман культурин цхьа дакъа а, уьйран г1ирс а, пачхьалкхан мотт а хиларх кхеташ хилар.

1. Солтаханов Э. Х. Нохчийн школан юьхьанцарчу классашна программаш. Соьлжа-Пала «Глобус», 2011. [↑](#footnote-ref-1)